CELEX: C2006/060/44
Language: sl
Date: 2006-03-11 00:00:00
Title: Zadeva C-460/05: Tožba Republike Poljske proti Evropskemu Parlamentu in Svetu Evropske unije, vložena  23. decembra 2005

11.3.2006   
            
            
               SL
            
            
               Uradni list Evropske unije
            
            
               C 60/22
            
         Tožba Republike Poljske proti Evropskemu Parlamentu in Svetu Evropske unije, vložena 23. decembra 2005
   (Zadeva C-460/05)
   (2006/C 60/44)
   Jezik postopka: poljščina
   Republika Poljska, ki jo zastopa Jarosław Pietras, je 23. decembra 2005 na Sodišče Evropskih skupnosti vložila tožbo proti Evropskemu Parlamentu in Svetu Evropske unije.
   Tožeča stranka Sodišču predlaga, naj:
   
               1.
            
            
               ugotovi, da sta člena 33(2) in 43(3) Direktive 2005/36/ES Evropskega parlamenta in Sveta z dne 7. septembra 2005 o priznavanju poklicnih kvalifikacij (1) nična;
            
         
               2.
            
            
               določi poljščino za jezik postopka;
            
         
               3.
            
            
               Svetu Evropske unije in Evropskemu Parlamentu naloži plačilo stroškov.
            
         Tožbeni razlogi in bistvene trditve
   Vlada Republike Poljske trdi, da je bila zaradi nezadostne utemeljitve členov 33(2) in 43(3) Direktive 2005/36/ES v njeni sedanji različici storjena bistvena kršitev postopka.
   Ta člena vsebujeta posebne določbe o priznavanju pridobljenih pravic, ki bi jih bilo treba uporabiti za kvalifikacije medicinskih sester in babic na Poljskem ter naj bi odstopale od pravil priznavanja pridobljenih pravic medicinskih sester in babic, ki veljajo za kvalifikacije, pridobljene v drugih državah članicah. Uvodne izjave Direktive 2005/36/ES ne določajo razlogov za sprejem navedenih odstopanj glede priznavanja pridobljenih pravic za medicinske sestre in babice, ki bi ta pravila utemeljevali zaradi poljskih poklicnih kvalifikacij.
   Odsotnost obrazložitve za sprejem navedenih predpisov pomeni kršitev člena 253 Pogodbe ES, ker so zadevni predpisi v teku zakonodajnega postopka pri sprejemanju Direktive 2005/36/ES izgubili naravo, ki ni zahtevala posebne obrazložitve. Tudi če bi bila vsebina zgoraj navedenih predpisov določena v Pogodbi o pristopu, in sicer v skladu s členom 9 Pogodbe o pristopu ter med pripravo Direktive 2005/36/ES, zanje ne bi bilo mogoče že iz tega razloga predpostaviti pravilne utemeljitve.
   
      (1)  UL L 255, 30.9.2005, str. 22.